આજે સવારે એરપોર્ટ પર ગાઢ ધુમ્મસની ચાદર ફેલાયેલી હતી જેના કારણે 100 મીટર દુરનું પણ જોવું શક્ય ન હતું. જેના કારણે સુરત એરપોર્ટ પર પ્લેનને લેન્ડિંગ કરાવવાનું જોખમ લઈ શકાય તેમ ન હોવાથી એર ઇન્ડિયાની ફલાઈટને સુરતથી પાછી મુંબઈ ડાયવર્ટ કરવામાં આવી હતી. જ્યારે દિલ્હીથી સુરત માટે આવેલી ઇન્ડિગોની ફલાઇટ પણ અમદાવાદ ખાતે ડાયવર્ટ કરી દેવામાં આવી હતી. સવારના 9 વાગ્યા બાદ સુરત એરપોર્ટ પરથી ધુમ્મસ હટતાં મુંબઈ અને અમદાવાદ ડાયવર્ટ કરાયેલી ફલાઇટસને સુરત એરપોર્ટ પર લેન્ડ કરવામાં આવી હતી.